Kord kohtas keset kanarbikku  üks pöialpoiss üht päkapikku.  Nad põrnitsesid teineteist  ja vaidlesid, kumb pikem neist.  "Sa oled nagu leivaraas  ja raske on sind leida maast!"  "Miks, kääbus, sõnu loobid sa!  Ei näe sind mikroskoobita!"  "Kui kükakile laskun, siis  ehk küünitad mu taskuni!"  "Sa ulatud mul jopi äärde!"  "Ja sina mulle poolde säärde!"  "Sa oled pisem kui mu näpp!"  "Sa välja näed kui väike täpp!"  "Ma olen sentimeetrine!"  "Ma kümne millimeetrine!"  Nad panid lõpuks seljad vastu  ja olid täpselt ühte kasvu.